section_heading: Radnja
paragraph_text: Ralphie shvaća kako je Carmelina isprika za nepozivanje na večeru bila paravan te izrazi svoje nezadovoljstvo Tonyjem svojim suradnicima Eugeneu Pontecorvu i Vitu Spataforeu te čak objasni situaciju radoznalom Jackieju Jr. Bijesan, namjeravajući krenuti na Tonyja, Ralph potraži savjet od Johnnyja Sacka, koji objasni kako je to što je Carmela zvala bilo "zauzimanje stava" i "dio igre". On savjetuje Ralphieju da se iskreno i uvjerljivo ispriča Tonyju jer je uistinu pokazao nepoštovanje. Ralphie se nevoljko složi. Sack obavještava Tonyja unaprijed. Johnny predloži da se Ralph promovira u kapetana, ali Tony odbije. Johnny mirno laže dvjema zaraćenim strankama kako bi postigao mir, koji je trenutno strateški najbolje rješenje. U Vesuviu, Ralphie prilazi Tonyju dok ovaj jede, ali ne biva pozvan da sjedne nego ga Tony upita zašto ga želi vidjeti. Ralphie se ispriča zbog svojih indiskrecija uključujući nepoštovanje Tonyjevih zahtjeva i ubojstva Tracee. Ralphie odlazi ispričavajući se bez da mu je Tony išta rekao, što ga ponovno razbjesni te ponovno odlazi Johnnyju kako bi mu rekao kako je spreman krenuti na Tonyja.